Digue'm quines entitats apareixen en el text següent:
També fan el que venen fent sempre, mantenir via subvencions les xarxes clientelars, dedicar també fons a la propaganda interior i exterior i mantenir també uns sous d’alts càrrecs que a nosaltres sempre ens han semblat doncs escandalosos. Per tant, a parer del Grup Parlamentari de Ciutadans, és una molt mala notícia per a Catalunya que el Projecte de llei de pressupostos hagi superat l'esmena a la totalitat, com va fer ahir al Ple d'aquest Parlament. Ja s'ha dit, eh?, però crec que ho he de repetir. Aquests pressupostos han superat l'esmena de totalitat al Ple a canvi de la pèrdua d'oportunitats molt concretes per a Catalunya. Les esmentaré un cop més perquè crec que són importantíssimes. D'una banda, el projecte de Hard Rock al Centre Recreatiu i Turístic de Vila-seca i Salou, que queda realment en entredit, amb un Govern doncs en què s'ha imposat la voluntat d'Esquerra Republicana, que sempre ha arrossegat els peus en aquest projecte, i amb un nou soci que és igualment bel·ligerant que ho era el soci primigeni de la CUP amb aquest projecte tan necessari pel Camp de Tarragona i per la gent que hi viu. O també impedint de facto, perquè aquesta és una realitat ja que ens hem de començar a acostumar, impedint de facto la viabilitat, la possibilitat que s'arribin a celebrar uns Jocs Olímpics d'Hivern als Pirineus. Jo crec que està clarament doncs condemnats a mort amb la manca de voluntat política per part del desgovern de la Generalitat envers aquest projecte. Per tant, potser que comencem a oblidar-lo perquè aquesta situació el fa totalment inviable. El Govern tenia més opcions, això ho hem vist tots, ho hem sentit a dir reiteradament. Per part del Grup Parlamentari Socialistes i Units per Avançar s'han ofert reiteradament a arribar a acords amb aquest desgovern per poder tirar endavant aquests pressupostos que, probablement, haurien tingut doncs una mica més de seny, no? Però el Govern ha escollit, el Govern ha escollit i la seva elecció fa encara més impossible que el Grup Parlamentari de Ciutadans els donem suport i puguem donar el vistiplau a aquests pressupostos.
Grup Parlamentari de Ciutadans : partit_polític, Catalunya : Entitat_Geopolítica, Parlament : govern, Govern : govern, Esquerra Republicana : partit_polític, CUP : partit_polític, Camp de Tarragona : Entitat_Geopolítica, Pirineus : muntanya, Generalitat : govern, Grup Parlamentari Socialistes i Units per Avançar : partit_polític, Jocs Olímpics d'Hivern : esdeveniment_esportiu, Hard Rock al Centre Recreatiu i Turístic de Vila-seca i Salou : edifici